РЕПУБЛИКА СРБИЈА

НАРОДНА СКУПШТИНА

Одбор за здравље и породицу

18 Број: 06-2/183-18

19. јул 2018. године

Б е о г р а д

ЗАПИСНИК

15. СЕДНИЦЕ ОДБОРАЗА ЗДРАВЉЕ И ПОРОДИЦУ

ОДРЖАНЕ 16. ЈУЛА 2018. ГОДИНЕ

Седница је почела у 11,00 часова.

Седници је председавао доц. др Дарко Лакетић, председник Одбора.

Седници су присуствовали чланови Одбора: мр. др Љубица Мрдаковић Тодоровић, др Драгана Баришић, проф. др Душан Милисављевић, др Десанка Репац, др Милован Кривокапић, др Даница Буквић, проф. др Милан Кнежевић, др Светлана Николић Павловић, др Радослав Јовић, др Драган Весовић, др Муамер Бачевац и проф. др Жарко Кораћ.

Седници Одбора је присуствовала заменица одсутног члана Одбора: Mарјана Мараш (др Данијела Стојадиновић).

Седници нису присуствовали чланови Одбора: Бранка Стаменковић, Александар Шешељ и Немања Шаровић, као ни њихови заменици.

Седници су присуствовали из Министарства здравља: државни секретар проф. др Берислав Векић, помоћник министра др Драгана Вујичић, в.д. директор Управе за биомедицину др Весна Ракоњац, самостални саветници др Јелена Јанковић, Злата Жижић и Александра Влачић.

На предлог председника Одбора, већином гласова, усвојен је следећи:

Д н е в н и р е д

1. Разматрање Предлога закона о људским ћелијама и ткивима, који је поднела Влада, у начелу;
2. Разматрање Предлога закона о пресађивању људских органа, који је поднела Влада, у начелу;
3. Разматрање Предлога закона о изменама и допунама Закона о психоактивним контролисаним супстанцама, који је поднела Влада, у начелу;
4. Разно.

Пре преласка на разматрање утврђеног дневног реда, усвојен је, без примедаба, Записник 14. седнице Одбора, која је одржана 13. јуна 2018. године.

Сагласно члану 76. Пословника Народне скупштине, председник Одбора доц. др Лакетић предлажио је да Одбор води заједнички начелни претрес о прве две тачке дневног реда, због сродности материје који је припремила Управа за биомедицину, што је Одбор већином гласова (12 за, 1 није гласао, од укупно 13 присутних) прихватио.

Затим је председник Одбора доц. др Дарко Лакетић отворио заједнички начелни претрес.

Прва и друга тачка дневног реда – **Разматрање Предлога закона о људским ћелијама и ткивима** и **Разматрање Предлога закона о пресађивању људских органа, које је поднела Влада, у начелу**

Председник је изнео да су оба предлога закона у скупштинској процедури од 11. маја 2018. године, а затим је сагласно члану 79. Пословника Народне скупштине реч дао представнику Министарства здравља, државном секретару проф. др Бериславу Векићу.

Државни секретар проф. др Берислав Векић, изнео је да је област људских ћелија и ткива до сада била уређена Законом о трансплантацији ћелија и ткива, као и подзаконским актима донетим на основу тог закона. Овај закон је делимично усаглашен са европском регулативом у овој области која је важила у време његовог доношења. Након периода примене овог закона у трајању од шест година утврђена је потреба да се побољшају и прецизирају услови, организација и послови у области ћелија и ткива за примену код људи, као и надзор над обављањем послова у поменутој области на територији Републике Србије. Разлог за доношење Предлога закона садржан је у потреби да се област људских ћелија и ткива код људи заснује на највишим стандардима медицинске науке и праксе, с обзиром на то да је област медицине која се интензивно развија и нуди велике могућности за лечење, као и да се здравственим установама које обављају ове послове омогуће бољи услови за њено обављање у складу са савременим достигнућима у овој области.

Предложени закон најпре на прецизан и јасан начин дефинише које здравствене установе могу поднети захтев за обављање послова из области људских ћелија и ткива, као и које могу бити банке људских ткива, укључујући и све услове које морају да испуне да би добиле дозволу. Да би се област људских ћелија и ткива развила по највишим стандардима медицинске науке и праксе у Републици Србији неопходно је дефинисати регистар давалаца матичних ћелија хематопоезе, који омогућава проналажење несродних давалаца и обезбеђивање ћелија за пресађивање. Предлог закона доприноси развоју и унапређењу рада са националним давоцима што доприноси брже остваривање здравствене заштите у овој области, као и унапређење међународне сарадње.

Прописано је доношење програма за пресађивања људских органа у који су укључене и људске ћелије и ткива и који ће бити јединствен на територији Републике Србије и који ће дефинисати јасне процедуре и поступке у вези организације, тимова и финансирања целокупног поступка пресађивања људских органа и људских ћелија и ткива. Прописано је поједностављење процедуре издавања дозволе здравственим установама за обављање послова из области људских ћелија и ткива, као и успостављање јединственог информационог система у поменутој области у циљу успостављања и одржавања система следивости. Такође се поједностављује поступак давања пристанка за примену људских ткива. Прецизирана је улога и задаци Управе за биомедицину као компетентног тела у области биомедицине на нивоу целе Републике Србије. Формирањем инспекцијског надзора у оквиру Управе за биомедицину се обезбеђује континуираност стручног надзора у области биомедицине која је специфична због свакодневних увођења нових метода и процедура рада. Утврђена је потреба да се одређени стручни термини другачије и прецизније дефинишу, а у циљу потпуне хармонизације домаћег права у овој области са правом Европске Уније.

Област пресађивања органа до сада је била уређена Законом о трансплантацији органа („Службени гласник РС”, број 72/09), као и подзаконским актима донетим на основу тог закона. Овај закон је делимично усаглашен са европском регулативом у овој области која је важила у време његовог доношења. Након периода примене овог закона у трајању од шест година утврђена је потреба да се побољшају и прецизирају услови, организација и делатност у области пресађивања људских органа, као и надзор над обављањем делатности у поменутој области на територији Републике Србије. Разлог за доношење Предлога закона садржан је у потреби да се област пресађивања људских органа системски потпуно уреди, односно да се утврде и обезбеде услови за постизање стандарда квалитета и безбедности људских органа за пресађивање, као и услови рада и начин организације здравственог система у циљу обезбеђивања оптималне довољности људских органа за пресађивање и обезбеђивање високог нивоа заштите људског здравља, као и уважавања приоритетних интереса за очување живота и здравља, и заштити основних људских права и достојанства даваоца људских органа и примаоца органа.

Предлогом закона на јасан начин је извршена подела здравствених установа које ће обављати послове пресађивања, односно узимања људских органа и болница за даривање људских органа, као и јасна подела послова и обавеза које обавља једна, односно друга горе поменута здравствена установа.

Прописано је доношење Програма пресађивања људских органа који ће бити јединствен на територији Републике Србије и који ће дефинисати јасне процедуре и поступке у вези организације, тимова и финансирања целокупног поступка пресађивања људских органа.

Предлог закона је прописао поједностављену процедуру издавања одобрења здравственим установама за обављање послова пресађивања људских органа, као и успостављање јединственог информационог система у области пресађивања људских органа у циљу успостављања и одржавања система следивости.

Једна од новина Предлога закона је и поједностављење поступка давања пристанка за пресађивање људских органа. Предлог закона је пружио могућност сваком пунолетном грађанину Републике Србије да забрани у писменом или усменом облику даривање својих органа, као и могућност чланова породице да то учини уколико се умрло лице за живота није изјаснило у вези са тим, док је у погледу малолетних грађана, предвиђен неопходан информисани пристанак законских заступника или старатеља

Прецизирана је улога и задаци Управе за биомедицину као компетентног тела у области биомедицине на нивоу целе Републике Србије. Формирањем инспекцијског надзора у оквиру Управе за биомедицину се обезбеђује континуираност стручног надзора у области биомедицине која је специфична збогсвакодневних увођења нових метода и процедура рада, те се намеће потреба за надзором од стране стручњака са највећим искуством у пракси који прате савремена достигнућа науке у овој области. Утврђена је и потреба да се одређени стручни термини другачије и прецизније дефинишу, а у циљу потпуне хармонизације домаћег права у овој области са правом Европске Уније.

Министарство здравља је спровело јавну расправу о овом предлозима закона у периоду од 9. децембра 2016. године до 30. децембра 2016. године, за представнике државних органа, јавних служби, представнике здравствених установа, стручну јавност и друге заинтересоване учеснике.

Председник Одбора доц. др Дарко Лакетићје закључио претресу начелу о овим предлозима закона, а затим се Одбор изјаснио:

Одбор је, у складу са чланом 155. став 2. Пословника Народне скупштине, одлучио једногласно (13 за, од укупно 13 присутних) да предложи Народној скупштини да прихвати Предлог закона о људским ћелијама и ткивима, у начелу.

Одбор је, у складу са чланом 155. став 2. Пословника Народне скупштине, одлучио једногласно (13 за, од укупно 13 присутних) да предложи Народној скупштини да прихвати Предлог закона о људским ћелијама и ткивима, у начелу.

За известиоца Одбора на седници Народне скупштине одређен је доц. др Дарко Лакетић, председник Одбора.

Трећа тачка дневног реда –**Разматрање Предлога закона о изменама и допунама Закона о психоактивним контролисаним супстанцама, који је поднела Влада, у начелу**

Председник Одбора доц. др Дарко Лакетић је констатовао да је Предлог закона о изменама и допунама Закона о психоактивним контролисаним супстанцама, који је поднела Влада, у скупштинској процедури од 17. јула 2018. године, а затим је сагласно члану 79. Пословника Народне скупштине реч дао представнику Министарства здравља, државном секретару проф. др Бериславу Векићу.

Државни секретар проф. др Берислав Векић, је изнео да се мења и допуњује Закон о психоактивним контролисаним супстанцама који је Народна скупштина донела 2010. године из следећих разлога: Република Србија је потписница Јединствене конвенције УН о опојним дрогама из 1961. године, која је измењена и допуњена Протоколом из 1972. године, затим Конвенције о психотропним супстанцама из 1971. године и Конвенције против недозвољене трговине опојним дрогама и психотропним супстанцама из 1988. године, које представљају основу за интервенције УН у области дрога, те самим тим, сарадња са агенцијама и телима УН који постоје у области политике дрога, представља јединствени део националне политике за борбу против дрога.

Према резултатима Националног истраживања о стиловима живота становништва Републике Србије 2014. године - коришћење психоактивних супстанци и игара на срећу, употрсба илегалних дрога, бар једном у току живота, забележена јс код 8,0% од укупне популације, старости од 18 до 64 године (10,8% мушкараца и 5,2% жена), са већом заступљеношћу (12,8%) код млађе одрасле популације од 18 до 34 године старости. Најчешће коришћена илегална дрога међу одраслом популацијом је канабис (марихуана и хашиш), чија је употреба, бар једном у току живота, забележена код 7,7% испитаника узраста од 18 до 64 године.

Злоупотреба синтетичких дрога на подручју Републике Србије представља релативно нову појаву која је у великој мери повезана с новим трендовима у понашању младих у слободно време. Ради заштите младих од употребе и злоупотребе синтетичких дрога и нових психоактивних супстанци, потребно је поштовати национална и мећународна искуства у информисању, а превентивни рад са децом и омладином мора се континуирано развијати.

Производња и кријумчарење психоактивних контролисаних супстанци у Републици Србији представља најдоминантнији и најпрофитабилнији облик организованог криминала. Република Србија је транзитна земља за кријумчарење ПКС. Овај облик криминала, осим безбедносних импликација, производи и импликације у области социјалне и здравствене заштите, кроз повећане трошкове третмана и лечења, као и социјалног збрињавања зависника.

Дана 27. децeмбра 2014. године, Влада је усвојила Стратегију о спречавању злоупотребе дрога (за период од 2014. до 2021. године) и Акциопи план (за период од 2014. до 2017. године), који су објављени у Службеном гласнику РС број 1/15. Овај стратешки документ је у складу са Стратегијом ЕУ за борбу против дрога (за период од 2013. до 2020. године) и Акционим планом ЕУ за борбу против дрога (за период од 2013. до 2016. године).

Полазећи од чињенице да је конзумација наркотика у Републици Србији у порасту последњих година, акценат се ставља на превенцију злоупотребе дрога и на лечење. Нова Стратегија и Акциони план стога предвиђају низ активности у области смањења потражње дрога и превенцију наркоманије, укључујући кампање за подизање свести у високошколским установама, средњим и основним школама.

У поступку усклађивања области психоактивних контролисаних сустанци са директивама и прописима ЕУ у процесу брже интеграције и хармоиизације законодавних система, основ за доношење предложеног закона садржан је у прописима ЕУ у овој области.

Спровођење Одлуке Савета ЕУ 2005/387/ЈНА о размени информација, процени ризика и контроли нових психоактивних супстанци је предвиђено у изменама и допунама Закона о психоакгивним контролисаним супстанцама, како би Република Србија могла да учествује у европској мрежи размене информација и контроли ризика од појаве нових психоактивних супстанци како на националном тако и на међународном нивоу. Систем за рано упозоравање о новим психоактивним супстанцама функционише у оквиру Центра за мониторинг дрога и зависности од дрога (Министарство здравља, Сeктор за лекове и медицинска срсдства и психоактивне контролисане супстанце и прекурсоре), који представља Националну контакт тачку за сарадњу са EMCDDA - који има кључну улогу у одговору на појаву нових психоакгивних супстанци у ЕУ. Дакле, предложеним Законом о изменама и допунама Закона о психоактивним контролисаним супстанцама уређује се Цснтар за мониторинг дрога и зависности од дрога и дефинише се улога и послови овог центра.

На овај начин стварају се услови за праћење и контролу психоактивних супетанци у складу са европским прописима. Спроводећи процес хармонизације прописа Републике Србије са прописима ЕУ, спроведена је и обавеза усклађивања са Стратегијом ЕУ о дрогама за период 2013-2020. године и њен Акциони план за период 2013-2016. године.

Одредбама Уредбе о оснивању Канцеларије за борбу против дрога („Службени гласник РС", бр. 79/14) Влада је основала Канцеларију за борбу против дрога и прописала да ће Канцеларија, као стручна служба Владе, обављати широк делокруг послова на подручју борбе против дрога. Неопходно је да бар део овлашћења и обавеза који су Уредбом стављени у надлежност Канцеларије, и који представљају правни основ за сарадњу Канцеларије за борбу против дрога са органима државне управе на подручју борбс против дрога буду интегрисани у текст Предлога закона о изменама и допунама Закона о психоактивним контролисаним супстанцама.

Поред хармонизације са ЕУ прописима, овим законским решењем регулише се надлежност институција и сарадња у области психоактивних супстанци. Такође биће омогућено боље разумевање ситуације на нивоу ЕУ. Прикупљање и анализа података биће усклађени са стандардима EMCDDA.

Председник Одбора доц. др Дарко Лакетићје закључио претресу начелу о овом предлогу закона, а затим се приступило гласању:

Изјашњавање о Предлогу закона о изменама и допунама Закона о психоактивним контролисаним супстанцама, није било могуће кроз систем Е парламента, тако да су чланови Одбора гласали подизањем руке.

Одбор је, у складу са чланом 155. став 2. Пословника Народне скупштине, одлучио једногласно (13 за, од укупно 13 присутних) да предложи Народној скупштини да прихвати Предлог закона о изменама и допунама Закона о психоактивним контролисаним супстанцама, у начелу.

За известиоца Одбора на седници Народне скупштине одређен је доц. др Дарко Лакетић, председник Одбора.

Четврта тачка дневног реда- **Разно**

Поводом ове тачке дневног реда није било предлога ни дискусије.

Седница је завршена у 12,00 часова.

СЕКРЕТАР ПРЕДСЕДНИК

Божана Војиновић Доц. др Дарко Лакетић